Træfpunk Saedding

StoleGymnastik....
2025-12-08 11:45 - 12:45, 2025-12-01 11:45 - 12:45 (Europe/Copenhagen) | MedlemsLokalet, Sædding Centret, Fyrvej 34B, Esbjerg V, 6710, Danmark
OBS! Stole-Gymnastik starter kl. 11.45!
Foreningen arrangerer Stole-Gymnastik for kvinder – og mænd.
Har DU svært ved at komme ned på gulvet – og ikke mindst op igen – og er du interesseret i at være med til en både skånsom og alligevel effektiv træning, så er stolegymnastik lige noget for dig.
Vi viser øvelser fra nettet, med instruktion af fysioterapeuter, så øvelserne foregår på forsvarlig måde, og du inviteres til at møde op i foreningslokalet mandage kl. 12.00 – til træning, og bagefter en kop kaffe.
Ingen tilmelding – bare kig indenfor.
Efter øvelserne er der mulighed for at fortsætte og deltage i HYGGEKLUBBEN Drys Ind
– som starter i Foreningslokalet kl. 13.

Fredags - Keglebillard
2025-12-05 14:00 - 16:00, 2025-11-28 14:00 - 16:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Fredags – Keglebillard

FredagsKomSammen ...
2025-12-05 10:00 - 12:00, 2025-11-28 10:00 - 12:00 | Træfpunkt Sædding, Sædding Centret, Blok B, Fyrvej 34B, Danmark
FredagsKomSammen
– fast aktivitet fredag formiddage i vinterhalvåret
Der startes kl. 10.00 med en kop kaffe og et stk. franskbrød med ost.
Derefter er der mulighed for en gang dart, en pot KegleBillard, et brætspil, en gang raflinge, et slag kort – eller blot en hyggesnak.
OBS! Ingen tilmelding – du kigger blot forbi, hvis du har lyst og tid!
Pris: kr. 10 + andel til dækning af udgift til franskbrød & ost.
Birthe og Jette koordinerer og står for det praktiske.

Læsekreds 3
2025-12-04 14:00 - 16:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Læsekreds 3

mødes den 1. torsdag i måneden kl 14.00 i Træfpunkt`s lokale. Der er kaffe og lidt sødt og månedens bog debatteres, sammen med hvad der ellers rør sig i verden og herhjemme –
Der vælges en ny bog til næste møde og vi afslutter mødet ca kl 16
————–
Hvis nogen er interesseret i at være med i en læsekreds, så kontakt foreningen på foreningstelefonen eller pr. mail til kontor.traefpunkt@saedding.nu.
Det kan være der er plads i én af de fire læsekredse, eller der kan oprettes en ny, hvis der er interesserede nok.

Torsdags Keglebillard
2025-12-04 10:00 - 12:00, 2025-11-27 10:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark

Onsdags - Keglebillard
2025-12-03 11:00 - 12:00, 2025-11-26 11:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Onsdags – Keglebillard

Onsdagsbridge - Klør 5
2025-12-03 08:00 - 17:00, 2025-11-26 08:00 - 17:00
Onsdag eftermiddag står den på Bridgespil i foreningslokalet.
Bridge er jo et strategisk og taktisk, alvorligt kortspil, som både kræver spillernes fulde opmærksomhed og stor koncentration.
Så modsat mange andre af foreningens arrangementer og aktiviteter er lydniveauet lavt, når spillerne trækker deres meldekort fra bordkanten.
Hyggen blandt spillerne står dog fuldt på højde med andre aktivitetsdeltageres.

Tirsdagspensionisterne - Vores Klub
2025-12-02 13:00 - 16:00, 2025-11-25 13:00 - 16:00 | MedlemsLokalet, Sædding Centret, Fyrvej 34B, Esbjerg V, 6710, Danmark
TirsdagsPensionisterne – Vores Klub
er i Træfpunkt Sæddings lokale i Centret for et hyggelige par eftermiddagstimer med hyggesnak, spil og medbragt kaffe og kage.
Nye medlemmer optages gerne i gruppen,
kontakt Else Nicolajsen, tlf. 5057 2794
elsemnicolajsen@gmail.com
– eller kig indenfor en tirsdag eftermiddag.

Frokost for Kvinder
2025-12-02 12:00 - 15:30 | Logehuset, Ådalsparken 31, Esbjerg V, 6710, Danmark
Frokost for Kvinder
Logehuset – Ådalsparken 31 – 6710 Esbjerg V
Tirsdag den 2. december kl. 12.00
Foredrag v. Else G. Lange – formand for offerrådgivningen i Esbjerg

Else G. Lange vil give os indblik i offerrådgivningens virke og hvad vi kan få hjælp til.
Offerrådgivningen er en landsdækkende organisation, som hjælper ofre for forbrydelser, for ulykker eller andre voldsomme hændelser, ligesom den står til rådighed for pårørende og vidner.
Har du brug for én at tale med? En, der lytter og hjælper dig med at få orden på alle dine tanker om det, der er sket. En, der kan råde dig, støtte dig og hjælpe dig til at finde din vej videre.
Man kan både ringe eller få et personligt møde.
Hvis du foretrækker et personligt møde, så kan du ringe og aftale det.
Offerrådgivningen kan også gå med dig til f.eks. politiet eller være bisidder til møder, hvis du har brug for det. Der tilbydes også mentorforløb om nødvendigt.
Offerrådgivningen kan vejlede, hvis du er i tvivl, om du skal anmelde en krænkelse og hvis du er usikker på sagsgangen, hvis du anmelder.
Offerrådgivningen har i det hele taget tid til at lytte til dig og være der, når du har brug for at tale om, hvad der er sket.
Det er gratis og du kan være anonym hos Offerrådgivningen.

Pris 160 kr.
incl. 1 stykke med sild, 2 pæne stykker smørrebrød, 1 glas vin eller en øl / vand, en snaps, samt kaffe og lidt sødt.
Køb af billet: fra søndag den 9. november kl. 09.05, dog SENEST tirsdag den 25. november kl. 18.00

Desværre begrænset antal pladser.
OBS!
Køber du billet til dette arrangement, accepterer du samtidig, der eventuelt kan blive fotograferet, og billederne brugt i forbindelse med omtale af arrangementet på foreningens hjemmeside, Facebook, i pressseinformationer og lignende!

Tirsdags - Keglebillard
2025-12-02 10:00 - 12:00, 2025-11-25 10:00 - 12:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Tirsdags – Keglebillard

Julefrokost, Sang og Musik
2025-12-01 13:00 - 17:00 | Sædden Kirkes Mødesal, Fyrvej 30, 6710 Esbjerg V
Julefrokost med Musik og Sang,
Bægerklang og FørJuleHygge
Mandag, den 1. december kl. 13.00
i Sædden Kirkes Mødesal
(dørene åbnes kl. 12.30)

Til årets sidste Syng og Spis / Før-Jule Frokost inviterer vi igen til at komme og hygge med bl.a. musikalsk underholdning, fællessang og samvær ved bordene, inden Juletravlheden for alvor sætter ind.
Den musikalske underholdning står klavervirtuoserne Minako og Heine for.
Minako er født i Japan og begyndte at spille klaver allerede som 4-årig.
Heine er født i Holstebro, og spiller både harmonika og klaver. De spiller forrygende både 4-hændigt og solo, og vil også spille til fællessangen så vi kan få rørt stemmerne.
Julemenuen fra Guldager Forsamlingshus vil bestå af:
* Hvide sild, med løgringe, kapers og hjemmelavet karrysalat
* Frisk, paneret fiskefilet med grov remoulade og citron
* Smilende æg og rejer med tomat, citron og hjemmerørt mayo
* Tartelet m/cremet høns i asparges
* Hjemmelavede frikadeller med hjemmekogt rødkål
* Ribbensteg med sprød svær og rødkål
* Ris á la mande med ægte vanilje, grovhakkede mandler og kirsebærsauce,
og til slut kaffe eller te.
Prisen er i år: 260,- kr. pr. kuvert, inkl. to genstande – øl / snaps / vin eller vand.
Køb af billet:
Fra søndag, den 2.november kl. 9.05, til SENEST mandag, den 24. november kl. 12.00

Bestyrelsen glæder sig til igen at se jer i sædvanligt godt humør.
Arrangementet afvikles med generøs, økonomisk støtte fra:

OBS! Når du køber billet til dette arrangement, accepterer du samtidig, der kan blive fotograferet. Billederne kan bruges i forbindelse med synliggørelse af foreningens arrangementer på f. eks. hjemmeside, i presseinfo og på Facebook.

Mandags - Keglebillard
2025-12-01 13:00 - 15:00, 2025-11-24 13:00 - 15:00 | MedlemsLokalet, Sædding Centret, Fyrvej 34B, Esbjerg V, 6710, Danmark
Mandags Keglebillard

Gang i Gakkerlakkerne
2025-11-27 10:00 - 12:00 | Afgang fra Sædden Kirkes Tårn, Fyrvej, Esbjerg V, 6710
Torsdage i lige uger kl 10.00 – afgang fra Sædden Kirkes Tårn ( dog ikke helligdage)
5 – 6 km. gåtur i adstadigt tempo på stier og veje i nærområdet.
Der sluttes af med Sædden Kirke`s go`e kaffe og lidt sødt i kirkens sal til hygge og afslapning inden alle igen skilles
Pris kr. 10,-
Ingen tilmelding – mød blot op, gå med og få et par hyggelige formiddagstimer

Gratis IT-Kursus TRIN 2 - for Seniorer - IT-2-TI
2025-11-25 12:30 - 15:30 | Mødestedet, Sædding Bibliotek …, Sædding Centret, Fyrvej 34B, Esbjerg V, 6710, Danmark
I fortsættelse af forårets IT-kurser, udbydes nu i samarbejde med Seniornet.dk nye TRIN 2 kurser for deltagerne på TRIN 1, der ønsker at udvide deres færdigheder indenfor IT. Der vil også være nogle få pladser til rådighed for nogen, der allerede har basal IT-forståelse men gerne vil bygge mere på, og få kendskab til hvordan digitale redskaber kan hjælpe én i hverdagen.
Der afvikles to, sideløbende kurser over 11 gange i Mødestedet, Sædding Bibliotek, begge med start i uge 37 – VÆLG Kursus og ønsket tidspunkt ved tilmelding.
Hold IT-2-TI: Tirsdage kl. 12.30-15,30 (i ugerne 37-41 + 43-48)
Hold IT-2-TO: Torsdage kl. 08.30-11.30 (i ugerne 37-41 + 43-48)
Kurserne er gratis; men Træfpunkt Sædding opkræver et beskedent beløb til kaffe/te,forfriskninger undervejs i forløbene.

Tilmelding:
Fra fredag, den 29.august kl. 9.05 – til mandag, den 8. september kl. 12.00 – eller så længe der er ledige pladser på holdene
Desværre begrænsede pladser – max. 16 deltagere på holdene.
Der oprettes ventelister, så meld venligst afbud, hvis du bliver forhindret– på forhånd TAK.

OBS!Køber du billet til dette arrangement, accepterer du samtidig, der eventuelt kan blive fotograferet, og billederne brugt i forbindelse med omtale af arrangementet på foreningens hjemmeside, Facebook, i pressseinformationer og lignende!

Drys Ind og Hyg ...
2025-11-24 13:00 - 15:30 | MedlemsLokalet, Sædding Centret, Fyrvej 34B, Esbjerg V, 6710, Danmark
HYGGEKLUBBEN på mandage

Åben Drys ind og hyg et par eftermiddagstimer
Snup strikketøjet med
– ta’ et kig i bogreolen
– udfordr hinanden med et brætspil
– aftal en gang rafling
– foreslå et slag kort
– få en snak om en bog
Kort sagt:
Drys ind og hyg dig et par uforpligtende eftermiddagstimer
– der er friskbrygget kaffe at styrke dig på!
Ingen tilmelding – bare kig indenfor.
